Karl Lüüs
Karl Lüüs (15. aprill (vkj)/28. aprill 1905 Vastse-Antsla vald, Urvaste kihelkond – 5. september 1996 Tallinn) oli eesti arhitekt. Ta õppis Vastse-Antsa algkoolis, Valga algkoolis, Valga reaalkoolis, Tartu Reaalkoolis ja Tallinna Reaalkoolis, mille lõpetas 1924. Lüüs õppis aastatel 1924–1932 Tallinna Tehnikumis ja lõpetas selle arhitektina. Kuulus üliõpilaskorporatsiooni Tehnola, Välis-Eesti Ühingusse ning Eesti Rahvuslaste Klubisse. Ta oli 1945. aastast Eesti Nõukogude Arhitektide Liidu liige.